Felipe G. Calderón

Ni Felipe Gonzáles Calderón y Roca, ammo pay a kas ni Felipe G. Calderon (Abril 4, 1868 – Hulio 6, 1908) ket maysa idi a Filipino nga abogado, politiko, ken intelektual, ammo a kas ti "Ama ti Batay-linteg ti Malolos".

 Nasapa a biag 
Naiyanak ni Calderón idiay Santa Cruz de Malabon (itan ket ti Tanza), Cavite, kada José Gonzáles Calderón ken Manuela Roca. Isu ket nagadal idiay Ateneo Municipal de Manila para kadagiti kursona iti primario ken sekondario ken naidatunan idi iti libre a matrikula. Isu ket nakaawat kadagiti nangato a pammadayaw iti grado ti Bachelor of Arts, ken kalapsanna nagtrabtrabaho iti industri ti diario ken nagsurusrat para kadagti nadumaduma a diario. Nakaitungpalan isuna a simrek idiay Unibersidad ti Santo Tomas ken nakompletona dagiti panagadalna idi 1893. Kalpasan idi nagturpos, isu ket nakipartisapado iti opisina ti linteg ni Cayetano Arellano.

 Pannakairaman kadagiti Gubat ti Wayawaya ti Filipinas 
Idi las-ud ti Yaalsa ti Filipino, naregget a nangsuporta ni ti titgnay ti rebolusion, ati maysa a gunglo a mangigandat ti pannakagun-od ti wayawaya manipud iti Espania. Para kadagiti aktibidadna isu ket inbalud babaen dagiti kolonial a turay ti Espaniol. Ti maysa nga eskuela idiay Tondo, Manila ket nanaganan kaniana.

Idi Septiembre 1898, kalpasan ti panagsubli ni Emilio Aguinaldo idiay Cavite manipud idiay Hong Kong, inawatna ti panangidutok kaniana ni Aguinaldo a kas representatibo ti umuna a distrito ti Paragua iti Rebulosionario a Kongreso idiay Malolos, Bulacan. Kalpasan ti Gubat ti Espaniol–Amerikano, naporma ti República Filipina (Republika ti Filipinas) idi las-ud ti Batay-linteg ti Malolos idi Enero 25, 1899.

Bayat idi nangrugrugi ti Gubat ti Filipino–Amerikano, nagbiahe isuna idiay Manila nga idiay ket nagaparang iti sakbay ti Komision Schurman idi Abril 27, ken nagit-ited kadagiti singasing para iti restorasion ti kappia. Nakiddaw kaniana a mangiburador kadagiti alagaden para iti gobierno ti Filipinas kadagiti umuna nga ili iti las-ud ti gubat iti Estados Unidos.

Idi 1899, nagpundar ni Calderon kadagiti dua nga unibersidad ti linteg. Dagitoy ket ti Colegio de Abogados de Manila (Eskuela dagiti Abagado ti Manila) ken ti Escuela de Derecho (Eskuela dagiti Rebbeng). Nagisursuro isuna kadagitoy dua nga institusion. Idi 1904, naidutok isuna a kameng ti komision a mangiburador ti naisingasing a Kodigo ti Krimen. Nagurnos pay isuna tiLa Protección de la Infancia, (Ti Salaknib dagiti Maladaga), ti maysa nga institusion a nangipundar ti instituto ti humanitario tapno mangsalaknib ken mangaywan para kadagiti awan gundawayna a tattao.

 Ipupusay 
Pimmusay ni Calderon idi Hulio 6, 1908.

 Iti popular a kultura 
 Inladawan babaen ni Johnny Barnes iti pelikula idi 2012, El Presidente.

 Dagiti akinruar a silpo 

Kategoria:1868 a pannakaipasngay
Kategoria:1908 nga ipupusay